TM hefur sett sér markmið um að ávöxtun eigin fjár skuli vera hærri en 15% . Það markmið hefur náðst í sjö af undanförnum tíu árum . Arðsemin hefur verið nokkuð sveiflukennd en ýmsir einskiptis liðir hafa valdið sveiflunum . Hrunsárið 2008 sker sig úr en þá var töluvert tap á rekstri félagsins . Á undanförnum árum hefur verið kappkostað að stýra félaginu í samræmi við áhættuvilja stjórnar út frá Solvency II gjaldþolshlutfalli . Farið var rækilega yfir fjárhagsskipan TM og tjónaskuld endurmetin í samræmi við hinar nýju kröfur . Arðgreiðslur og endurkaup eigin bréfa hafa svo miðast við að halda gjaldþolshlutfalli innan þeirra marka sem áhættuvilji stjórnar setur . Einnig var á árinu 2015 ráðist í tveggja milljarða króna útgáfu á víkjandi skuldabréfum sem lið í að styrkja fjárhagsskipan félagsins en útgáfan telst sem eiginfjárígildi samkvæmt kröfum Solvency II .